ดิฉันมีเพศสัมพันหลังประจำเดือนหมด1วันคะ ปจดมาวันแรกที่14หมดวันที่19คะ มา7วัน ดิฉันมีเพศสัมพันธ์วันที่20คะตอน20.00น ใส่ถุงยาง. แต่ไม่แน่ใจว่ารั่วหรือป่าว เลยซื้อยาคุมฉุกเฉินมากินวันที่21คะ กินตอน20.00น. หลังจากนั้นกิน อีกทีตอน8.00 ของวันที่22 หลังกินไปแล้ว วันที่25ยังไม่มีเลือดออกจากช่องคลอดเลยคะ เหนว่าผลข้างเคียงอาจมีเลือดออก คลื่นไส้ แต่ดิฉันยังไม่มีอาการแบบนี้เลยคะ อยากทราบว่าจะเสี่ยงท้องหรือป่าวคะ ถ้ามีปจดอีกจะมีอีกทีวันไหนคะ กลัวท้องมากเลยคะ
สวัสดีค่ะ หากประจำเดือนมาวันที่ 14 พ.ค. และมีเพศสัมพันธ์ในวันที่ 20 พ.ค. เท่ากับมีเพศสัมพันธ์ในวันที่ 7 นับตั้งแต่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นถือว่าน้อยมากนอกจากนี้ หากได้ทานยาคุมฉุกเฉินไปด้วย โดยทานที่ 24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%ส่วนผลข้างเคียงของยาคุมฉุกเฉินที่อาจพบได้ คือการมีเลือดออกจากช่องคลอดหลังทานยาไปประมาณ 7 วัน โดยอาจออกได้นาน 1-4 วัน ซึ่งไม่จำเป็นต้องเกิดขึ้นในทุกราย และการไม่มีเลือดออก ไม่ได้หมายความว่าจะต้องมีการตั้งครรภ์เกิดขึ้นค่ะ สำหรับผลข้างเคียงอื่นๆ เช่น คลื่นไส้ อาเจียน เวียนหัว ปวดท้อง ก็ไม่จำเป็นต้องเกิดขึ้นค่ะสำหรับประจำเดือนนั้น มักจะมาในช่วงเวลาเดิมหรืออาจมาเร็วหรือช้ากว่ากำหนดได้ประมาณ 1 สัปดาห์ค่ะ